open-index/open-wikipedia-markdown huggingface dataset:
நீதிபதி முகம்மது இப்ராகிம்

**நீதிபதி முகம்மது இப்ராகிம்** (*Muhammad Ibrahim (justice*) பாக்கித்தான் நாட்டைச் சேர்ந்த ஒரு கல்வியாளரும் வங்கமொழி பேசும் நீதிபதியும் ஆவார். எம் இப்ராகிம் எனப் பொதுவாக இவர்  அறியப்படுகிறார். 1894 ஆம் ஆண்டு செப்டம்பர் மாதத்தில் முகம்மது இப்ராகிம் பிறந்தார். ஒரு பாக்கித்தானிய  வங்காள நீதிபதியான இவர்   1956-1958 காலகட்டத்தில் டாக்கா பல்கலைக்கழகத்தின் 8ஆவது துணைவேந்தராகவும் பணியாற்றினார். 

## ஆரம்ப வாழ்க்கை மற்றும் கல்வி
இப்ராகிம் 1894 ஆம் ஆண்டில் பரித்பூர் மாவட்டத்தில் உள்ள சதர்பூர் உபாசிலாவின் சைல்துபி கிராமத்தில் கியாசுதீன் அகமதுக்கு மகனாகப் பிறந்தார்.  1916 ஆம் ஆண்டு மற்றும் 1918 ஆம் ஆண்டுகளில் முறையே பாரிசல் சில்லா பள்ளியில் மெட்ரிகுலேசன் தேர்விலும், டாக்கா கல்லூரியில் இடைநிலைத் தேர்விலும் தேர்ச்சி பெற்றார். ஆங்கில இலக்கியத்தில் இளங்கலைப் படிப்பை முடித்தார். பின்னர் அவர் நரேசு சந்திர சென்-குப்தாவின் வற்புறுத்தலின் கீழ் சட்டம் பயின்றார்.  1921 ஆம் ஆண்டில் சட்டப் பாடத்தில் இவர் சட்டப் பட்டம் பெற்றார் 

## தொழில்
இப்ராகிம் 1922-1923 ஆம் ஆண்டில் பரித்பூரில் வழக்கறிஞர் பயிற்சி செய்தார், மேலும் 1924 ஆம் ஆண்டில்  டாக்கா மாவட்ட வழக்கறிஞர் மன்றத்தில் சேர்ந்தார். 1924 முதல் 1943 ஆம் ஆண்டுகள் வரை டாக்கா பல்கலைக்கழகத்தில் பகுதி நேர ஆசிரியராகவும் பணியாற்றினார். இவர் 1939 ஆம் ஆண்டில் டாக்கா மாவட்ட நீதிமன்றத்தில் அரசு வழக்கறிஞரானார்  1943 ஆம் ஆண்டில்  கூடுதல் மாவட்ட மற்றும் அமர்வு நீதிபதியாக நியமிக்கப்பட்டார். 1950 ஆம் ஆண்டில் இவர் டாக்கா உயர் நீதிமன்ற நீதிபதியாக உயர்த்தப்பட்டார். 1956 ஆம் ஆண்டில் உயர் நீதிமன்ற நீதிபதியாகப் பணியில் இருந்து  பின்னர் ஓய்வு பெற்றார்.

தேர்தல் தீர்ப்பாயத்தின் தலைவராகவும் இவர்  பணியாற்றினார், பின்னர் டாக்கா பல்கலைக்கழகத்தின் துணைவேந்தராக நவம்பர் 1956 முதல் அக்டோபர் 1958 வரை பணியாற்றினார் 

பாக்கித்தான் சானாதிபதி அயூப் கானால் இப்ராகிம் சட்ட அமைச்சராக நியமிக்கப்பட்டார் மற்றும் 1958-1962 ஆண்டுகளில் இப் பதவியில் பணியாற்றினார். 

## தனிப்பட்ட வாழ்க்கை
இப்ராகிம் லுத்புன்னிசா என்பவரை திருமணம் செய்து கொண்டார். இவர்களுக்கு வங்காள தேசத்தின் தேசியப் பேராசிரியரான சூபியா அகமது மகளாகப் பிறந்தார்.

## மேற்கோள்கள்

பகுப்பு:பாக்கித்தானிய நீதிபதிகள்
பகுப்பு:1966 இறப்புகள்
பகுப்பு:1894 பிறப்புகள்
அலர்நாத மந்திர்

**அலர்நாதர் கோயில்** அல்லது **ஆழ்வார் நாதா** (*Alarnatha Temple* or *Alvarnaatha*) என்பது விஷ்ணுவிற்காக அர்ப்பணிக்கப்பட்ட ஒரு இந்துக் கோயிலாகும். இது ஒடிசாவின் புரி அருகிலுள்ள பிரம்மகிரியில் அமைந்துள்ளது. ஆடி மாதத்தின் கிருஷ்ணபட்சத்தின் போது, தீர்த்தமாடலுக்குப் பிறகு, ஜெகந்நாதரை புரி கோவிலில் பார்க்க பக்தர்கள் அனுமதிக்கப்படாதபோது, இங்கே கூட்டம் கூடுகிறது. பிரபலமாக 'அனாசாரம்' அல்லது 'அனவாசாரம்' (அதாவது புரியின் இறைவனைக் காண வாய்ப்பில்லை என்று அர்த்தம்) என அழைக்கப்படும் இந்த காலகட்டத்தில் ஜெகந்நாதர் பிரம்மகிரியின் அலர்நாத் கோயிலில் அலர்நாத் தேவராக காட்சியளிக்கிறார் என்று பக்தர்கள் நம்புகின்றனர். இது புரியிலிருந்து  சுமார் 23 கி.மீ தூரத்தில் அமைந்துள்ளது.

## வரலாற்றுச் சான்றுகள்
இராமானுசர் ஒடிசாவிற்கு வருகை புரிந்ததோடு இந்தக் கோயில் தொடர்புடையது.  சைதன்யர் புரியில் தங்கியிருந்த காலத்தில் ஜெகந்நாதரின் திருவுருவத்தை தினமும் பார்ப்பது வழக்கம். அவருடன் இருக்கும் தெய்வங்களையும் 15 நாட்கள் ரகசிய அறைக்கு வைத்திருக்கும்போது, அவரால் கடவுளைக் காண முடியவில்லை. எனவே புராணத்தின் படி, கடவுள் அவரை பிரம்மகிரிக்கு சென்று அலர்நாத் கோயிலுக்குச் செல்லும்படி கட்டளையிட்டார். சைதன்யர் சம்கீர்த்தனை செய்த சிலை இன்றும் உள்ளது. ஒருமுறை ஆழ்வார்கள் இத்தலத்திற்கு வருகை தந்ததாக பல வரலாற்றாசிரியர்கள் கருத்து தெரிவிக்கின்றனர். ஆனால் நாலாயிர திவ்வியப் பிரபந்தத்தில் இது பற்றி எந்த குறிப்பும் இல்லை.

## கோயில் நேரங்கள்
கோயில் காலை 6 மணிக்கு திறக்கப்பட்டு இரவு 9:30 மணிக்கு மூடப்படும். பால் போகா (காலை உணவு) காலையில் வழங்கப்படுகிறது. மதியம், பல்வேறு வகையான சாதம், பருப்பு மற்றும் காய்கறி கறிகள், கீரி (அரிசி புட்டு) என்ற இனிப்புடன் வழங்கப்படுகின்றன. இரவில் வாழைப்பழ பொரியலுடன் விதவிதமான பித்தம் மற்றும் கிச்சடி வழங்கப்படுகிறது. அனவாசர காலத்தில் ஆழ்வார்நாத சுவாமிக்கு வழங்கப்படும் கீரி போகா அனைவரும் விரும்பி வாங்கும் பிரசாதமாகும்.

## சான்றுகள்

*info about temple
*history of the lord of Alvars

பகுப்பு:ஒடிசாவின் பண்பாடு
ராஜ்பூர் சோனார்பூர்

**ராஜ்பூர் சோனார்பூர்** (*Rajpur Sonarpur*), இந்தியாவின் மேற்கு வங்க மாநிலத்தின் தெற்கு 24 பர்கானா மாவட்டத்திலுள்ள நகராட்சியுடன் கூடிய நகரம் ஆகும். இந்நகரம் பெருநகர கொல்கத்தா பகுதியின் அங்கமாக உள்ளது. இது ராஜ்பூர் மற்றும் சோனார்பூர் எனும் இரட்டை நகரங்கள் ஆகும். ராஜ்பூர் சோனார்பூர் நகராட்சி இவ்விரு நகரங்களை இணைக்கிறது. இந்நகரம் கொல்கத்தாவிற்கு தெற்கே 18 கிலோ மீட்டர் தொலைவில் உள்ளது. இதனருகில் நரேந்திரபூர் நகரம் உள்ளது.

## போக்குவரத்து
ராஜ்பூர் சோனர்பூர் சந்திப்பு தொடருந்து நிலையம் மாவட்டத் தலைமையிடமான ஆலிப்பூர் நகரத்தையும் மற்றும் மாநிலத் தலைநகரான கொல்கத்தாவையும் மின்சார புறநகர இரயில்வே இணைக்கிறது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 35 வார்டுகளும், 1,06,604 வீடுகளும் கொண்ட ராஜ்பூர் சோனார்பூர் நகரத்தின் மக்கள் தொகை  4,24,368 ஆகும். அதில் ஆண்கள் 215405 மற்றும் பெண்கள்  208963 ஆக உள்ளனர். பாலின விகிதம் 1000 ஆண்களுக்கு 970  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 35274 ஆகவுள்ளனர். இதன் சராசரி  எழுத்தறிவு 90.14% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 78, 655 மற்றும் 1143 ஆகவுள்ளனர்.

இதன் மக்கள் தொகையில் இந்துக்கள் 89.34%, இசுலாமியர் 	9.25%, சீக்கியர்கள் 0.10%, கிறித்தவர்கள் 0.40%
மற்றும் பிறர் 0.91% ஆகவுள்ளனர்.
## தட்ப வெப்பம்




## கல்வி
* சோனார்பூர் கல்லூரி 
* ராமகிருஷ்ண இயக்க உறைவிடக் கல்லூரி, நரேந்திரபூர்
## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும் 
பகுப்பு:தெற்கு 24 பர்கனா மாவட்டம்
அமானுல்லா கான் யாசின்சாய்

**அமானுல்லா கான் யாசின்சாய்** (*Amanullah Khan Yasinzai*) (    ; பிறப்பு 7 ஆகத்து 1954) பலூசிசுதானின் 21வது ஆளுநர் ஆவார். இவர் பலூசிஸ்தான் உயர் நீதிமன்றத்தின் முன்னாள் தலைமை நீதிபதி ஆவார்.

## ஆரம்ப வாழ்க்கை மற்றும் கல்வி
யாசின்சாய் 1954 ஆம் ஆண்டு ஆகத்து மாதம் 7 ஆம் நாளன்று  குவெட்டாவில் பிறந்தார். லாகூரில் உள்ள பார்மன் கிறிசுடியன் கல்லூரியில் இளங்கலை மற்றும் முதுகலைப் பட்டம் பெற்றார்.

## தொழில்
1997 ஆம் ஆண்டு  சனவரி மாதம் 27 ஆம் தேதி முதல் 2009  ஆம் ஆண்டு ஆகத்து மாதம் 5 ஆம் தேதி வரை பலுசிஸ்தான் உயர் நீதிமன்ற நீதிபதியாகப் பணியாற்றினார். மேலும் தலைமை நீதிபதியாக 2005 ஆம் ஆண்டு செப்டம்பர் மாதம் 14 ஆம்  தேதி முதல் 2009 ஆம் ஆண்டு  பதவி விலகும் வரை  பணியாற்றினார். 2007 ஆம் ஆண்டு நவம்பர் மாதத்தில் முன்னாள் குடியரசுத் தலைவர் பெர்வேசு முசாரப் அவசர நிலையை அறிவித்தபோது தற்காலிக அரசியலமைப்பு ஆணையின் கீழ் பதவியேற்றார். தற்காலிக அரசியலமைப்பு உத்தரவு நீதிபதிகள்  வழக்கில் உச்ச நீதிமன்றத் தீர்ப்பைத் தொடர்ந்து பாக்கித்தானின் உச்ச நீதி மன்றத்தில் குறிப்புகளை எதிர்கொள்வதைத் தவிர்ப்பதற்காக அவர் தனது பதவியை துறந்ததாக செய்திகள் தெரிவிக்கின்றன.

2018 ஆம் ஆண்டு  அக்டோபர் மாதம் 3 ஆம் தேதியன்று பாக்கித்தான் பிரதமர் இம்ரான் கானின் ஆலோசனையின் பேரில் பாக்கித்தான்  குடியரசுத் தலைவர் அரிப் அல்வியால் பலூசிசுதானின் 24வது ஆளுநராக யாசின்சாய் நியமிக்கப்பட்டார்.   2018 ஆம் ஆண்டு அக்டோபர் மாதம் 4 ஆம் தேதியன்று பதவியேற்றார்.

தனது பதவி விலகல் கடிதத்தை 2021  ஆம் ஆண்டு சூலை மாதம் 7 ஆம் தேதியன்று பாக்கித்தான் குடியரசுத் தலைவரிடம் வழங்கினார். அவரது பதவி விலகல் கடிதத்தை அதிபர் ஆரிப் ஆல்வி ஏற்றுக்கொண்டார்.

## மேற்கோள்கள்

பகுப்பு:பாக்கித்தானிய நீதிபதிகள்
பகுப்பு:1954 பிறப்புகள்
பகுப்பு:வாழும் மக்கள்
சர்தார் முகம்மது சமிம் கான்

**சர்தார் முகம்மது சமிம் கான்** (*Sardar Muhammad Shamim Khan*) பாக்கித்தான் நாட்டைச் சேர்ந்த ஒரு நீதிபதியாவார். 1958 ஆம் ஆண்டு சனவரி மாதம் முதல் தேதியன்று இவர் பிறந்தார். லாகூர் உயர் நீதிமன்றத்தின் 48 ஆவது தலைமை நீதிபதியாக 1 ஜனவரி 2019 ஆம் ஆண்டு சனவரி மாதம் முதல் தேதி முதல் 2019 ஆம் ஆண்டு டிசம்பர் மாதம் 31 ஆம் தேதி வரை இங்கு பணியாற்றினார்.
## மேற்கோள்கள்

பகுப்பு:பாக்கித்தானிய நீதிபதிகள்
பகுப்பு:1958 பிறப்புகள்
பகுப்பு:வாழும் மக்கள்
பாசுகரராஜபுரம்

[வலது|thumb|200x200px| பாசுகரராஜபுரம் கிராமத்தையும், ஆற்றின் மறுகரையில் உள்ள திருவாலங்காடு கிராமத்தையும் இணைக்கும் பாலம், [காவிரி ஆறு|காவிரி ஆற்றில்]]
[வலது|thumb|200x200px| பாசுகரராஜபுரத்தில் உள்ள ''[அக்ரகாரம்*]]
*'பாசுகரராஜபுரம்*' (*Bhaskararajapuram*) என்பது இந்தியாவின் [[தமிழ்நாடு]] மாநிலத்தில் [[தஞ்சாவூர் மாவட்டம்|தஞ்சாவூர் மாவட்டத்தில்]] உள்ள [[திருவிடைமருதூர் வட்டம்|திருவிடைமருதூர் வட்டத்திலுள்ள]] ஒரு கிராமம் ஆகும். இந்த இடத்தில் *சமாதி'' அடைந்ததாக நம்பப்படும் 18ஆம் நூற்றாண்டின் இந்து துறவி பாஸ்கரராயரின் பெயரால் இது பெயரிடப்பட்டது. மேலும் இது காவிரி ஆறு மற்றும் விக்ரமன் ஆற்றால் அண்டை நகரமான திருவாலங்காட்டிலிருந்து பிரிக்கப்பட்டுள்ளது.

"பாஸ்கரா" என்று உருவாக்கும் எழுத்துக்கள் ஆற்றல் மிக்க பீஜாக்ஷரங்கள், இந்த பெயரைக் கொண்டவர்கள் "அதிர்ஷ்டத்தின் உருவங்கள்"

இங்குள்ள அக்ஷர மாத்ருகா மகா மண்டபம் 2 ஆகத்து 2009 அன்று புஜ்யஸ்ரீ பாஸ்கராச்சாரியார் நினைவு அறக்கட்டளையின் ஆயுள் அறங்காவலரும் தலைவருமான கே. மோகன் குருஜி அவர்களால் திறந்து வைக்கப்பட்டது.

## மேற்கோள்கள்

*

பகுப்பு:தஞ்சாவூர் மாவட்டத்திலுள்ள கிராமங்கள்
இரும்பு(II) பியூமரேட்டு

**இரும்பு(II) பியூமரேட்டு** (*Iron(II) fumarate*) C4H2FeO4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பெரசு பியூமரேட்டு என்ற பெயராலும் இது அழைக்கப்படுகிறது. பியூமரிக் அமிலத்தின் இரும்பு(II) உப்பு என வகைப்படுத்தப்படுகிறது. இது ஆரஞ்சு சிவப்பு நிறத்தில் தூளாகத் தோன்றுகிறது. இரும்புச் சக்து பற்றாக்குறையை நிவர்த்திக்கப் பயன்படும் உணவு நிரப்பியாகப் பயன்படுத்தப்படுகிறது. தூய இரும்பு பியூமரேட்டில் 32.87% இரும்புச் சத்து உள்ளது. எனவே 300 மில்லி கிராம் இரும்பு பியூமரேட்டின் ஒரு மாத்திரையில் 98.6 மில்லி கிராம்  இரும்பு (548% தினசரி மதிப்பு 18 மில்லி கிராம் என்ற தினசரி உட்கொள்ளல் பரிந்துரை அடிப்படையில்) இருக்கும்.

இரும்புச்சத்து குறைபாடு இரத்த சோகைக்கு சிகிச்சையளிப்பதற்கு அல்லது தடுப்பதற்கு இரும்புச் சேர்க்கையாக இரும்பு(II) பியூமரேட்டு பெரும்பாலும் வாய்வழியாக எடுத்துக்கொள்ளப்படுகிறது.
## மேற்கோள்கள்

பகுப்பு:இரும்பு(II) சேர்மங்கள்
பகுப்பு:பியூமரேட்டுகள்
பகுப்பு:கரிமச் சேர்மங்கள்
பகுப்பு:உணவுப் பட்டியல் கனிமங்கள்
பகுப்பு:ஒருங்கிணைவுச் சேர்மங்கள்
பட்டகப்பட்டி

**பட்டகப்பட்டி** (*Pattagapatti*)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டத்தில்  உள்ள  ஒரு சிற்றூர் ஆகும்.

## அமைவிடம்
இந்த ஊரானது கிருஷ்ணகிரி- போச்சம்பள்ளிச் சாலையில் உள்ளது. இந்த ஊர் கிருஷ்ணகிரியில் இருந்து 23 கிலோமீட்டர் தொலைவிலும், சந்தூரில் இருந்து இரண்டு கிலோமீட்டர் தொலைவிலும் உள்ளது. வரட்டனப்பள்ளியில் இருந்தும் பட்டகப்பட்டிக்கு செல்லபாதை உள்ளது.

## பெருங்கற்காலச் சின்னங்கள்
இந்த ஊரில் இருந்து சந்தூர் செல்லும் சாலையி்ன் இரு புறங்களிலும் பெருங்கற்கால ஈமச்சின்னங்கள் நிறைந்துள்ளன. இங்கு காணப்படும் ஈமச்சின்னங்கள் கல் வட்டம், கல்திட்டை வகையைச் சேர்ந்தவை. 

பட்டகபட்டியில் உள்ள கல்திட்டைகள் உயரம் குறந்தவையாக உள்ளன. கரடுமுரடான நான்கு கற்பலகைகள் ஒன்றோரு ஒன்று மிக நெருக்கமாக நிறுத்திவைக்கபட்டுள்ளன. இந்த கல்திட்டைகளின் கற்பலகைகள் பாதி பூமியில் புதைந்து உள்ளன. தரை மட்டத்திற்கு மேலே பாதி மட்டும் தெரிகின்றன. இந்த கல்திட்டைகளில் U வடிவ இடுதுளைது இடப்பட்டுள்ளது. இடுதுளையானது ஒரு ஆள் நுழையும் அளவு பெரியதாக அமைக்கபட்டுள்ளது.  

இங்கு பல அளவுகளில் நூற்றுக்கு மேற்பட்ட கல்வட்டங்கள் உள்ளன. இதில் பெரிய அளவு கல்வட்டங்கள் 37 அடி முதல் 46 அடிவரை விட்டம் கொண்டுள்ளன.
 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பொதுமை இணைமுரணியல்

thumb| பொதுமை இணைமுரணியல் - தைஜி(சீனம்)

**பொதுமை இணைமுரணியல்** *(Universal dialectic)*என்பது தாவோயிச,  புதுக்கன்பூசிய தைஜி அல்லது " மீ  அறுதிமை" கருத்துடன் நெருக்கமாக தொடர்புடைய ஒரு  நிலவலியல் கருத்துப் படிமம் ஆகும். மேற்கு நாடுகளில், எகல் உட்பட்ட இணைமுரணியல் வல்லுநர்கள் சிலர், குறிப்பிடத்தக்க வகையில் ஒத்ததாகக் கருதும் எதிர்நிலைப் பொருண்மைகளை ஆராய்ந்து, அவற்றைத் தொகுத்து ஒன்றிணைப்பதற்கான அடித்தளத்தை அமைத்தனர். பொதுமை இணைமுரணியல் என்பது எராக்ளிட்டசின் வரையறைப்படி, உள்ளார்ந்த நிரப்புத்தன்மைகளின் ஒற்றை அடிப்படை ஆக்க(படைப்பு) நெறிமுறையாகக் கருதப்படுகிறது. இருப்பினும், சுழற்சி என்பது கிரேக்க பார்வையைப் போல மாற்றத்தை மட்டுமே வெளிப்படுத்தாமல், வளர்ச்சியையும் உட்செரிப்பதால் இது இயல்பாகவே முற்போக்கானது, இது ஒரு இணைமுரணியல் தொகுப்புச் செயல்முறையின்  ஊடாக சிக்கலான உயர்நிலையைக் கொண்டுவருகிறது.

அதன்படி, "பொதுமை இணைமுரணியல்" என்ற சொல், சீன வடிவத் *தைஜியின்* கருத்தாக்கத்தை மேற்கத்தியமயமாக்கும் மற்றும்/அல்லது நவீனமயமாக்கும் முயற்சியின் ஒரு பகுதியாகக் காணலாம், இது உருவாக்கத்தின் தற்போதைய தன்-ஒழுங்கமைத்தல் செயல்பாட்டில் நிரப்பு எதிர்நிலைகளின் அடிப்படை பங்கும் தன்மையும் பற்றியது. இது சாக்ரட்டீசு,  எகல், மார்க்சு, ஏங்கல்சு ஆகியோரால் பரிந்துரைக்கப்பட்ட இணைமுரணியல் கருத்துடன்  கிழக்கத்திய மர்புப் பார்வையை இணைக்கிறது. இதில் மேற்கத்திய செல்வாக்கு நிகழ்வுக்கு(செயல்முறைக்கு), மாற்றம் எனும் தவிர்க்க முடியாத  ஒரு முற்போக்கான  உட்கூற்றைச் சேர்க்கிறது, இது கிழக்கத்திய சிந்தனையில் இல்லாத கருத்துப்படிமம்  ஆகும்.

தற்சார்பு, சமமை, சம்ப் பிறப்புணர்வு(சகோதரத்துவம்) ஆகிய மூன்று நிலைகளில் சார்த்தரின் வாழ்க்கை வரலாற்றாசிரியர்கள் பயன்படுத்திய கட்டமைப்பைக் கருதும்போது, ஜீன்-பால் சார்த்தரும் இந்தத் திசையில் தனது சிந்தனையை வளர்த்ததாகக் கருதலாம். சார்த்தரின் எழுத்து இயல்பாகவே இணைமுரணியல் சார்ந்ததாக இருந்தது ஆனால் பொதுமை நோக்கில் படிமலர்வதாக இருந்தது.

## மேலும் பார்க்கவும்

* இணைமுரணியல ஒருமை வாதம்

பகுப்பு:உள்ளியம்
சேத்துப்பட்டு பசுமை பூங்கா

**சேத்துப்பட்டு பசுமை பூங்கா** () என்பது  இந்திய தீபகற்பத்தின் தமிழ்நாடு மாநிலத்தில் அமையப் பெற்றுள்ள ஒரு பூங்காவாகும்.

சென்னை மாவட்டத்தின் சேத்துப்பட்டு புறநகர்ப் பகுதியில், கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள சேத்துப்பட்டு பசுமை பூங்காவின் புவியியல் ஆள்கூறுகள்  ஆகும்.

இப்பூங்காவில், வண்ண மீன்கள் விதவிதமாக காட்சிப்படுத்தப்பட்ட மீன்காட்சியகம், சிறுவர்கள் விளையாட்டுத் திடல், திறந்த வெளி அரங்கங்கள், நீர் சாகச விளையாட்டுகள், தூண்டில் மீன்பிடிப்பு வசதிகள், படகுகள் பல கொண்ட படகு சவாரி மேற்கொள்ள படகுத் துறை, நடைப்பயிற்சி பாதைகள், உணவகங்கள், அழகிய மற்றும் அரிய வகை மரங்கள், கழிப்பறை போன்ற வசதிகள் காணப்படுகின்றன.
## மேற்கோள்கள்

## வெளி இணைப்புகள்
* GeoHack - சேத்துப்பட்டு பசுமை பூங்கா

பகுப்பு:சென்னை பூங்காக்கள்
அந்தமான் நிக்கோபார் தீவு மருத்துவ அறிவியல் நிறுவனம்

**அந்தமான் நிக்கோபார் தீவு மருத்துவ அறிவியல் நிறுவனம், போர்ட் பிளேர்** (*Andaman and Nicobar Islands Institute of Medical Sciences*) என்பது இந்தியாவின் போர்ட் பிளேரில் உள்ள ஒரு மருத்துவப் பள்ளியாகும். அந்தமான் & நிக்கோபார் தீவுகள் மருத்துவ அறிவியல் நிறுவனம் ஒன்றிய அரசின் நிறுவனமாகும். இது அந்தமான் & நிக்கோபார் நிர்வாகத்தின் கீழ் அந்தமான் & நிக்கோபார் மருத்துவ கல்வி மற்றும் ஆராய்ச்சி சங்கத்தின் நிதியுதவியுடன் நிறுவப்பட்ட கல்லூரி ஆகும். 'தற்போதுள்ள மாவட்ட/பரிந்துரைக்கப்பட்ட மருத்துவமனைகளுடன் இணைக்கப்பட்ட புதிய (58 கல்லூரிகள்) மருத்துவக் கல்லூரிகளை நிறுவுவதற்கான' மத்திய அரசின் நிதியுதவி திட்டத்தின் கீழ் மருத்துவப் பள்ளி நிறுவப்பட்டது. கல்லூரி ஒரு வருடத்திற்கும் குறைவான கால நேரத்தில் அமைக்கப்பட்டது.

## அமைவிடம்
அந்தமான் மற்றும் நிக்கோபார் தீவில் தெற்கு அந்தமான் மாவட்டம், அட்லாண்டா முனையில், தேசிய நினைவு சிறை வளாகம் அருகே தற்காலிகமாகச் செயல்பட்டது. புதிய வளாகம் கார்பின்ஸ் கோவ், தெற்கு முனையில் உள்ளது.

## மருத்துவமனை
ஜி. பி. பாந் மருத்துவமனை அந்தமான் நிக்கோபார்  தீவு மக்களுக்கான மருத்துவமனையாகச் செயல்படுகிறது. இது கிட்டத்தட்ட அனைத்து பொதுவான சிறப்பு மருத்துவ வசதிகளையும் கொண்டுள்ளது. புதிய புறநோயாளிகள் பிரிவு, வரவேற்பு / மையப் பதிவு, நோய் கண்டறியும் ஆய்வகங்கள், இரத்த வங்கி மற்றும் கலையரங்கம் / விரிவுரை மண்டபம் ஆகியவை உள்ளன.

## துறைகள்

* மயக்கவியல்
* உடற்கூறியல்
* உயிர்வேதியியல்
* சமூக மருத்துவம்
* பல் மருத்துவம்
* தோல் மருத்துவம்
* காது மூக்கு தொண்டை
* தடயவியல் மருத்துவம்
* மருந்து
* நுண்ணுயிரியல்
* மகப்பேறியல் & பெண்ணோயியல்
* கண் மருத்துவம்
* எலும்பியல்
* குழந்தை மருத்துவம்
* நோயியல்
* மருந்தியல்
* உடலியல்
* மனநல மருத்துவம்
* கதிரியக்கவியல்
* அறுவை சிகிச்சை
* காசநோய் & மார்பு

## சேர்க்கை
கல்லூரியில் ஆண்டுதோறும் இளநிலை மருத்துவம் மற்றும் இளநிலை அறுவை சிகிச்சை பட்ட படிப்பில் 100 மாணவர்கள் சேர்த்துக்கொள்ளப் படுகின்றன. இவர்கள் தேசிய தகுதி மற்றும் நுழைவுத் தேர்வில் பெற்ற மதிப்பெண்கள் அடிப்படையில் தேர்ந்தெடுக்கப்படுகின்றனர். 75 இடங்கள் அந்தமான் & நிக்கோபார் தீவுகளின் மாணவர்களுக்கும், 10 இடங்கள் வெளிநாடு வாழ் இந்தியர்களுக்கும், 15 இடங்கள் அகில இந்திய ஒதுக்கீட்டுக்கும் ஒதுக்கப்பட்டுள்ளன.

## மேற்கோள்கள்

பகுப்பு:போர்ட் பிளேர்
பகுப்பு:Coordinates on Wikidata
பகுப்பு:மருத்துவக் கல்லூரிகள்
தீயிடே

**தீயிடே** (*Thiidae*) என்பது பத்துக்காலிகள் என்ற ஓட்டுமீன் வரிசையில் உள்ள நண்டுகளின் குடும்பமாகும்.

## துணைக்குடும்பமும் பேரினங்களும்
தீயீடே குடும்பத்தில் இரண்டு துணைக் குடும்பங்கள் உள்ளன.

* துணைக்குடும்பம் நாட்டிலோகோரிசிடினே ஓர்ட்மேன், 1893
** *நாட்டிலோகோரிசுடசு* மில்னே எட்வர்ட்ஸ், 1837
* துணைக் குடும்பம் தியானே டானா, 1852
** *தியா* லீச், 1815

## மேற்கோள்கள்

பகுப்பு:கணுக்காலி குடும்பங்கள்
சிறு நண்டு

**சிறு நண்டு** (*Thumbnail crab*), *தியா சூடெலேடா* என்பது தீயிடே குடும்பத்தைச் சேர்ந்த பத்துக்காலிகள் சிற்றினம் ஆகும். இதன் மேலோடு மனித நகத்தினை ஒத்திருக்கிறது. நீண்ட முடிகளின் அடர்த்தியான விளிம்பில் தெளிவாகத் தெரியும். வெளிர் இளஞ்சிவப்பு முதல் பழுப்பு நிறம் வரை காணப்படுகின்றது. இது வடகடல், வடகிழக்கு அத்திலாந்திக்குப் பெருங்கடல் மற்றும் நடுநிலக் கடல் பகுதிகளில் காணப்படுகிறது. இரண்டு புதைபடிவ சிற்றினங்கள் தியா பேரினத்தின் அறியப்பட்டாலும், உயிருடன் உள்ள ஒரே சிற்றினம் இதுவாகும்.

## மேற்கோள்கள்

பகுப்பு:கணுக்காலிகள்
கோபால் சிங் குவாமி

**கோபால் சிங் குவாமி** (*Gopal Singh Qaumi*) இந்தியாவைச் சேந்த ஒரு சமூகச் செயற்பாட்டாளர் ஆவார்.  குருத்வாரா சீர்திருத்த இயக்கத்தின் தீவிர உறுப்பினராக இவர் இருந்தார். சிரோமணி குருத்வாரா பிரபந்தக் குழுவின் தலைவராக ஒரு நாள் மட்டுமே பணியாற்றினார், இது வரை இவ்வமைப்பின் மிகக் குறுகிய காலம் தலைவராக இருந்தவர் என்றும் அறியப்படுகிறார். சுதந்திரப் போராட்டத்தின் போது 13 ஆண்டுகள் சிறையில் இருந்தார். சைமன் கமிசன் புறக்கணிப்பு, வெள்ளையனே வெளியேறு இயக்கம், குரு கா பாக் மோர்ச்சா போன்ற இயக்கங்களில் தீவிரமாகப் பங்கேற்று சிறையில் 64 நாட்கள் உண்ணாவிரதம் இருந்தார்.  1975 ஆம் ஆண்டு ஆக்த்து மாதம் 15 ஆம் தேதியன்று இந்திய அரசு இவருக்கு தாம்ரா பத்ரா விருது வழங்கிச் சிறப்பித்தது. சிரோமணி அகாலி தளத்தின் தலைவராகவும் கோபால் சிங் குவாமி இருந்தார். He also remained the President of Shiromani Akali Dal. 1897 ஆம் ஆண்டு முதல் 1975 ஆம் ஆண்டு காலத்தில் இவர் வாழ்ந்தார்.

## மேற்கோள்கள்

பகுப்பு:1897 பிறப்புகள்
பகுப்பு:1975 இறப்புகள்
பகுப்பு:இந்திய செயற்பாட்டாளர்கள்
அன்விதா கொல்லிப்பாறை

**அன்விதா கொல்லிப்பாறை** (*Anvitha Kollipara*) இந்திய-அமெரிக்க சமூக ஆர்வலர் ஆவார். 2006 ஆம் ஆண்டு மார்ச்சு மாதம் 18 ஆம் தேதியன்று இவர் பிறந்தார். கேர்குட்டு என்ற தன்னார்வ தொண்டு நிறுவனத்தை நிறுவினார். தெலுங்கானா அரசாங்கத்தால் அங்கீகரிக்கப்பட்ட நெக்சுட்டீன் நிறுவனத்திலும் பணிபுரிகிறார்.

## வாழ்க்கைக் குறிப்பு
அன்விதா கொல்லிப்பாறை கனெக்டிகட்டில் உள்ள நியூ ஏவனில் 2006 ஆம் ஆண்டு மார்ச்சு மாதம் 18 ஆம் தேதியன்று  வாசு கொல்லிப்பாறை மற்றும் சந்தியா கொல்லிப்பாறை தம்பதியருக்கு மகளாகப் பிறந்தார். வட கரோலினாவில் பல ஆண்டுகள் வாழ்ந்த பிறகு, இவரது குடும்பம் மீண்டும் ஐதராபாத்து திரும்பியது. அன்விதா கொல்லிப்பாறை விவாதம், அரசியல் நிகழ்வுகளில் பொதுப் பேச்சு, குச்சிப்புடி நடனம் ஆகியவற்றில் தீவிரமாக ஈடுபட்டார்.  தனது 11 ஆவது வயதில் அன்விதா 16 வயதுக்குட்பட்டவர்களுக்கான தேசிய பிரிவில் விவாதப் போட்டியில் வென்றார். நியூ இந்தியன் எக்சுபிரசு மற்றும் எடெக்சின் 75ஆவது இந்திய சுதந்திர தின விழாவில் சிறப்புப் பேச்சாளராக இருந்தார்.

## தொழில்
தன்னுடைய 14 வயதில் கோவிட்-19 நெருக்கடியின் போது தனது நண்பர்கள் குழுவுடன் சேர்ந்து கேர்குட்டு என்ற தொண்டு நிறுவனத்தை  நிறுவினார். குழுவானது குறைந்த வளங்கள் காரணமாக அதிக ஆபத்தில் இருந்த அருகாமையில் முதியோர் இல்லங்களைக் கண்டறிந்தது  அவ்வீடுகளுக்கான மருத்துவப் பொருட்களுக்கான பணத்தை திரட்டியது.

ஆற்றல் சுவராச்சு அறக்கட்டளையுடன் கூட்டு சேர்ந்து, தனிப்பட்ட குழந்தைகளுக்கு நூற்றுக்கணக்கான சூரிய விளக்குகளை வழங்குவதற்காக,  புதுப்பிக்கத்தக்க ஆற்றலின் நன்மைகளைப் பற்றி அவர்களுக்குக் கற்பித்தார்.

## மேற்கோள்கள்

பகுப்பு:வாழும் மக்கள்
பகுப்பு:2006 பிறப்புகள்
பகுப்பு:இந்திய செயற்பாட்டாளர்கள்
பகுப்பு:தெலங்காணா நபர்கள்
கல்விராயன்பேட்டை

**கல்விராயன்பேட்டை** (*Kalvirayampettai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள தஞ்சாவூர் வட்டத்தில் உள்ள ஒரு கிராமம் ஆகும்.

## மக்கள்தொகை
2011 இந்திய மக்கள்தொகை கணக்கெடுப்பின்படி, கல்விராயன்பேட்டையில் 814 ஆண்கள் மற்றும் 850 பெண்கள் என மொத்தம் 1664 பேர் உள்ளனர். பாலின விகிதம் 1059 ஆக இருந்தது. எழுத்தறிவு விகிதம் 71.27.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:Coordinates on Wikidata
கேடிஎம் இண்டர்சிட்டி

**மலாயா நகரிடை தொடருந்து** (மலாய்: *KTM Antarabandar*; ஆங்கிலம்: *KTM Intercity*); என்பது மலேசியத் தீபகற்பத்தில் நகரங்களுக்கு இடையிலான தொடருந்து சேவைகளை வழங்கும் போக்குவரத்து அமைப்பு ஆகும். மலாயா தொடருந்து நிறுவனம் (மலாய்: *Keretapi Tanah Melayu Berhad* ஆங்கிலம்: *Malayan Railways Limited*) (**KTMB**) எனும் அரசு சாரா நிறுவனத்தினால் நடத்தப்படுகிறது.  

நகரிடை தொடருந்து சேவைகளில் ஒன்றான மலாயா கிழக்கு கடற்கரை தொடருந்து வழித்தடம் வழியாக; (*East Coast Line*) தும்பாட் தொடங்கி கிம்மாஸ் வழியாக ஜொகூர் பாரு சென்ட்ரல் வரை இயக்கப்படுகின்றன.

ஏற்கனவே மலாயா கிழக்கு கடற்கரை தொடருந்து வழித்தடம், தீபகற்ப மலேசியாவின் மேற்கு கடற்கரை வழித்தடத்தில்  (*West Coast Line*) பாடாங் பெசார் தொடருந்து நிலையம் தொடங்கி கிம்மாஸ் வரையிலான நகரங்களுக்கு இடையிலான சேவைகள் இருந்தன. அவை தற்போது '''மலாயா மின்சார தொடருந்து சேவை''' (**KTM ETS**) என பெயர் மாற்றம் செய்யப்பட்டுள்ளது.

## பொது

மலாயா நகரிடை தொடருந்து நீண்ட காலமாக மிதமான வெற்றியை அனுபவித்து வருகிறது. ஆனாலும் சாலை மற்றும் விமானப் பயணங்களுடன் அதிக அளவில் போட்டியை எதிர்கொள்கிறது. 

ஏனெனில் மலேசிய விரைவுச்சாலைகள் மற்றும் நெடுஞ்சாலைகள் எண்ணிக்கையில் அதிக அளவில் அதிகரித்து விட்டன. மலேசியர்கள் பெரும்பாலோர் விரைவுச்சாலைகளைப் பயன்படுத்தத் தொடங்கி விட்டனர்.

மேலும் மலிவு விலையில் விமான நிறுவனங்கள் குறுகிய பயண நேரத்தை வழங்குகின்றன. குறைந்த விலை - குறைந்த நேரம் எனும் அடைமொழியுடன் உள்ளூர் விமானச் சேவைகள் துரிதமான சேவைகளை வழங்கி வருகின்றன. இதனால் மலாயா நகரிடை தொடருந்தின் அமைப்பு, அண்மைய காலங்களில் உள்ளூர் விமான நிறுவனங்களுடன் பலத்த போட்டிகளை எதிர்கொள்ள வேண்டி உள்ளது.

## மேற்கோள்கள்

## மேலும் காண்க
* கேடிஎம் இடிஎஸ்
* பாடாங் பெசார் தொடருந்து நிலையம்
* மலாயா தொடருந்து நிறுவனம்
* ஜொகூர் பாரு மத்திய நிலையம்
* கோலாலம்பூர் நடுவண் தொடருந்து நிலையம்

## வெளி இணைப்புகள்

* Keretapi Tanah Melayu Official Website
* Keretapi.com - Railway Fan website 
* Ipoh-Padang Besar Electrified Double Tracking Project website 

பகுப்பு:மலேசிய நிறுவனங்கள்
பகுப்பு:மலேசியாவில் போக்குவரத்து‎
பகுப்பு:மலேசியாவில் தொடருந்து போக்குவரத்து‎
பகுப்பு:மலேசிய அரசு நிறுவனங்கள்
இட்டிக்கல் அகரம்

**இட்டிக்கல் அகரம்** (*Ittikkal agaram*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், கிருட்டிணகிரி ஊராட்சி ஒன்றியத்தின், இட்டிக்கல் அகரம் ஊராட்சிக்கு  உட்பட்ட  ஒரு சிற்றூர் ஆகும்.

## அமைவிடம்
இட்டிக்கல் அகரம் ஊரானது  கிருஷ்ணகிரி- இராயக்கோட்டை சாலையில் கிருஷ்ணகிரியிலிருந்து சுமார் 14 கிலோமீட்டர் கடந்த பிறகு நெடுஞ்சாலையில் இருந்து பிரிந்து செல்லும் கிராம சாலையில் இரண்டு கிலோமீட்டர் தொலைவில் உள்ளது.  மாநிலத் தலைநகரான சென்னையில் இருந்து 297 கிலோமீட்டர் தொலைவிலும் உள்ளது.

## பெருங்கற்காலச் சின்னங்கள்
இட்டிக்கல் அகரத்தின் வடக்கு பகுதியில் காட்டுப் பகுதி உள்ளது. அங்கு பெருங்கற்காலத்தைச் சேர்ந்த 100 இக்கும் மேற்பட்ட கல்பதுக்கை ஈமச்சின்னங்கள் காணப்படுகின்றன. 

இங்கு உள்ள கல்பதுக்கைகள் பல அளவுகளில் உள்ளன. இவை ஒரு மீட்டர் முதல் இரண்டு மீட்டர் வரை உயரம் கொண்டுள்ளன. இந்த கல்பதுக்கைகளின் நான்கு பக்கமும் உள்ள கற்பலகைகள் ஒன்றுடன் ஒன்று இணைக்கபட்டு ஸ்வஸ்திக அமைப்பில் நடப்பட்டுள்ளன. கல்பதுக்கையின் கிழக்குப் பக்கமாக வட்ட வடிவில் இடுதுளை செதுக்கபட்டுள்ளது. இந்தக் கல்பதுக்கைகளைச் சுற்றி இரண்டு கல்வட்டங்கள் அமைக்கப்பட்டுள்ளன. உட்புறம் உள்ள கல்வட்டமானது அங்கு இயற்கையாக கிடைக்கும் கரடு முரடான கற்களைக் கொண்டு அமைக்கபட்டுள்ளது. வெளிப்பும் உள்ள கல்வட்டம் கற் பலகைகளைக் கொண்டு அமைக்கபட்டுள்ளது. 

இங்கு சில கல்வட்டங்களில், கல்லறைக்கும் கல்வட்டத்திற்கும் இடைப்பட்ட பகுதியில் இயற்கையாக கிடைக்கும் சில சிறிய கற்களைக் குவித்ததுபோல் அடுக்கி உயரமாக அமைக்கபட்டுள்ளது.

## ஊரில் உள்ள கோயில்கள்
* இட்டிக்கல் அகரம் கங்கா தேவர் கோயில்
* இட்டிக்கல் அகரம் செல்லியம்மன் கோயில்

## மேற்கோள்
சோடியம் பியூமரேட்டு

**சோடியம் பியூமரேட்டு** (*Sodium fumarate*) C4H2Na2O4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இரு சோடியம் பியூமரேட்டு என்ற பெயராலும் இது அழைக்கப்படுகிறது. பியூமரிக் அமிலத்தின் சோடியம் உப்பு எனவும் இது வகைப்படுத்தப்படுகிறது. பதப்படுத்தப்பட்ட உணவுகளில் அமிலத்தன்மை சீராக்கியாக சோடியம் பியூமரேட்டு பயன்படுத்தப்படுகிறது. சோடியம் பியூமரேட்டும் பியூமரிக் அமிலமும் சில நேரங்களில் காற்றில்லா நுண்ணுயிரிகளின் சாகுபடியில் முனைய எலக்ட்ரான் ஏற்பிகளாகப் பயன்படுத்தப்படுகின்றன. 

மணமற்றதாக வெள்ளை நிறத்தில் படிக தூளாக சோடியம் பியூமரேட்டு தோன்றுகிறது. இது தண்ணீரில் கரையும். .

## மேற்கோள்கள்

பகுப்பு:பியூமரேட்டுகள்
பகுப்பு:சோடியம் சேர்மங்கள்
ஜீவா பூங்கா

**ஜீவா பூங்கா** () என்பது  இந்திய தீபகற்பத்தின் தமிழ்நாடு மாநிலத்தில் அமையப் பெற்றுள்ள ஒரு பூங்காவாகும்.

சென்னை மாவட்டத்தின் தியாகராய நகர் புறநகர்ப் பகுதியில், கடல் மட்டத்திலிருந்து சுமார் 59 மீட்டர் உயரத்தில் அமைந்துள்ள ஜீவா பூங்காவின் புவியியல் ஆள்கூறுகள்  ஆகும்.

சென்னையிலுள்ள இலவச வை-ஃபை கிடைக்கும் 49 இடங்களில் ஜீவா பூங்காவும் ஒன்று. பெருநகர சென்னை மாநகராட்சி பராமரிப்பில் இருக்கும் 525 பூங்காக்களில் ஜீவா பூங்காவும் ஒன்றாகும்.

## மேற்கோள்கள்

## வெளி இணைப்புகள்
* GeoHack - ஜீவா பூங்கா

பகுப்பு:சென்னை பூங்காக்கள்
போச்சம்பள்ளி

**போச்சம்பள்ளி** (*Pochampalli*) என்பது கீழ்கண்டவற்றைக் குறிக்கலாம் :

* போச்சம்பள்ளி, இந்தியாவின், தமிழ்நாட்டின், கிருஷ்ணகிரி மாவட்டத்தில் உள்ள ஒரு நகரம்
** போச்சம்பள்ளி வட்டம்
** போச்சம்பள்ளி சந்தை
** போச்சம்பள்ளி ஊராட்சி
* பூடன் போச்சம்பள்ளி, இந்தியாவின் தெலுங்கானாவின் நல்கொண்டா மாவட்டத்தில் உள்ள ஒரு மண்டலம்
** போச்சம்பள்ளி புடவை, பூதன் போச்சம்பள்ளியில் தயாரிக்கப்படுவது
* குண்ட்லபோச்சம்பள்ளி, அல்லது குண்ட்லா போச்சம்பள்ளி, இந்தியாவின் தெலுங்கானா மாநிலத்தில் உள்ள ரங்காரெட்டி மாவட்டத்தில் உள்ள ஒரு சிற்றூர்.
வேடர் தட்டக்கல்

**வேடர் தட்டக்கல்** (*Vedar thattakal*) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டத்தில் உள்ள  ஒரு சிற்றூர் ஆகும்.

## அமைவிடம்
வேடர் தட்டக்கலானது தட்டக்கல் மலையின் அடிவாரத்தில் அமைந்துள்ளது. இந்த ஊர் காவேரிப்பட்டணம்- சந்தூர் சாலையில் சந்தூரில் இருந்து ஐந்து கிலோதீட்டர் தொலைவில் உள்ளது. மற்றோரு பாதையில், கிருஷ்ணகிரி- போச்சம்பள்ளி சாலையில் கிருஷ்ணகிரியில் இருந்து சுமார் 13 கிலோமீட்டர் தொலைவில் வேலம்பட்டி வழியாக சென்றடையலாம். 

## பெருங்கற்காலச் சின்னங்கள்
வேடர் தட்டக்கலின் உட்பகுதியிலும், மலையடிவாரக் கிழக்குப் பகுதியிலும், *பாண்டவர் குட்டை* என்றும் *பாண்டுவருவர் ராயலு* என்றும் அழைக்கப்படும் இடங்களில் பெருங்கற்கால ஈமச்சின்னங்கள் காணப்படுகின்றன. இவை *கல்பதுக்கையுடன் கூடிய கல்வட்டங்கள்* என்று வகைப்படுத்தபடுகின்றன. இவை நான்கு பெரிய கற்பலகைகள் ஒன்றையொன்று சேர்த்து நடப்பட்டு அமைக்கபட்டுள்ளன. இந்த கல்பதுக்கைகளின் கிழக்குப் பக்கம் இடுதுளை செதுக்கபட்டுள்ளது. இந்தக் கற்பலகைகள் 0.15 மீட்டர் கனத்துடன், 3.5 மீட்டர் நீளமும், 2.5 மீட்டர் அகலமும், 1.5 மீட்டர் உயரமும் கொண்டவையாக உள்ளன. இந்த கல்லறை மிக கனமான மூடுகல்லால் மூடப்பட்டுள்ளது. மூடுகல் 0.40 மீட்டர் தடிமனுள்ளதாக, 3.90 மீட்டர் நீளமும், 2.9 மீட்டர் அகலமும் கொண்டுள்ளது. இந்த மூடு கல்லின் மேற்புறத்தில் சிறிய குழிவடிவங்கள் பலகை முழுவதும் செதுக்கபட்டுள்ளன. இவ்வாறான குழிகள் குருவிநாயனப்பள்ளியில் உள்ள சின்னங்களிலும் காணப்படுகின்றன. வேடர் தட்டக்கலின் கல்பதுக்கைகள் பலவும் மன் அரிப்பால் சேதமுற்றும் வெளியே தெரிபவனாகவும் உள்ளன. இந்த கல் பதுக்கைகளைச் சுற்றி கல்வட்டங்கள் 5 மீட்டர் முதல் 13 மீட்டர் விட்டம் கொண்டவையாக பல அளவுகளில் அமைக்கப்பட்டுள்ளன. இந்தக் கல்வட்டங்களாது இயற்கையாக கிடைக்கும் கரடு முரடான உருண்டைக் கற்களைக் கொண்டு அமைக்கபட்டுள்ளன.

இங்கு உள்ள கல்திட்டை ஒன்றில், இடுதுளைக்கு நேர் எதிரே மேற்கு பக்க கற்பலகையின் உட்புறத்தில் வெள்ளை வண்ணத்தில் ஓவியங்கள் தீட்டபட்டுள்ளன.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
எலியாசு டேவிட் எசுரா

**எலியாசு டேவிட் எசுரா** (*Elias David Ezra*)  இந்தியாவின் மேற்கு வங்காள மாநிலம் கொல்கத்தாவைச் சேர்ந்த ஒரு வள்ளல் ஆவார். 1830 ஆம் ஆண்டு பிப்ரவரி மாதம் 20 ஆம் தேதியன்றூ இவர் பிறந்தார். கொல்கத்தா நகரத்தின் பாக்தாதி யூத சமூகத்தைச் சேர்ந்த இவர் அங்கு ஒரு சொத்து உரிமையாளராக வாழ்ந்தார். இவர் எலியாசு டேவிட் இயோசப்பு எசுரா என்ற பெயராலும் அறியப்படுகிறார்.

1882 ஆம் ஆண்டில் இறந்த வணிகர் டேவிட் இயோசப் எசுராவின் மூத்த மகனாக லியாசு டேவிட் எசுரா அறியப்படுகிறார்.  எலியாசு தனது தந்தையின் நினைவாக
1884 ஆம் ஆண்டில்  மேகன் டேவிட் வழிபாட்டு ஆலயத்தைக் கட்டினார்.

எலியாசு டேவிட் எசுரா பம்பாயின் சர் டேவிட் சாசூனின் மகள் மொசெல்லே சாசூனை மணந்து கொண்டார்.

சர் டேவிட் எசுரா மற்றும் ஆல்பிரட் எசுரா என்று இத்தம்பதியருக்கு இரண்டு மகன்கள் பிறந்தனர்.

1886 ஆம் ஆண்டு பிப்ரவரி மாதம் 3 ஆம் தேதியன்று எலியாசு டேவிட் எசுரா காலமானார்.

## மேற்கோள்கள்

பகுப்பு:1830 பிறப்புகள்
பகுப்பு:1886 இறப்புகள்
பகுப்பு:இந்தியர்கள்
பகுப்பு:கொல்கத்தா நபர்கள்
பகுப்பு:புரவலர்கள்
சென்னசந்திரம், ஒசூர்

**சென்னசந்திரம்** (*Chennasandiram*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஒசூர் மாநகராட்சிக்கு  உட்பட்ட  ஒரு சிற்றூர் ஆகும்.

ஒசூர் நகராட்சியானது மாநகராட்சியாக தரம் உயர்த்தப்படுவதாக அறிவிக்கப்பட்டதையடுத்து, இந்த ஊரும் இந்த ஊர் அடங்கிய சென்னசந்திரம் ஊராட்சியும் ஒசூர் நகராட்சியுடன் 2019ஆம் ஆண்டு இணைக்கப்பட்டது.

## அமைவிடம்
சென்னசந்திரமானது மாவட்ட தலைநகரான கிருஷ்ணகிரியிலிருந்து  52 கிலோமீட்டர் தொலைவிலும், ஒசூர் வட்டாட்சியர் அலுவலகத்தில் இருந்து 6 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 90 வீடுகள் உள்ளன. கிராமத்தின் மொத்த மக்கள் தொகையானது 365 ஆகும். இதில் பெண்களின் எண்ணிக்கை 175 என்றும், ஆண்களின் எண்ணிக்கை 190 என்றும் இருந்தது. கல்வியறிவு பெற்றவர்கள் விகிதம் 56.71% என்று இருந்தது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
இசுட்ரோன்சியம் லாக்டேட்டு

**இசுட்ரோன்சியம் லாக்டேட்டு** (*Strontium lactate*)  C6H10O6Sr என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். இசுட்ரோன்சியமும் லாக்டிக் அமிலமும் சேர்ந்து இச்சேர்மம் உருவாகிறது. இசுட்ரோன்சியம் லாக்டேட்டு நிலைப்புத்தன்மையுடனும் கதிரியக்கப் பண்பு அற்றதாகவும் காணப்படுகிறது.
 
## தயாரிப்பு
இசுட்ரோன்சியம் கார்பனேட்டு அல்லது இசுட்ரோன்சியம் ஐதராக்சைடுடுடன் மிதமான நீர்த்த லாக்டிக் அமிலத்தை சேர்த்து நடுநிலையாக்கல் வினைக்கு உட்படுத்துவதன் மூலம் இசுட்ரோன்சியம் லாக்டேட்டு சேர்மத்தைப் பெறலாம்.

## இயற்பியல் பண்புகள்
வெண்மை நிற தூளாக உருவாகும் இச்சேர்மம் தண்ணீரில் கரையாது.

## பயன்கள்
இசுட்ரோன்சியம் லாக்டேட்டு எலும்புப்புரை நோய்  சிகிச்சையிலும் எலும்புகள் மற்றும் பற்களை ஆதரிக்கும் ஓர் உணவு நிரப்பியாக பயன்படுத்தப்படுகிறது.

## மேற்கோள்கள்

பகுப்பு:இசுட்ரோன்சியம் சேர்மங்கள்
பகுப்பு:லாக்டேட்டுகள்
ஜீனூர்

**ஜீனூர்** (*Jeenoor*)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், வேப்பனப்பள்ளி ஊராட்சி ஒன்றியத்துக்கு உட்பட்ட  ஒரு சிற்றூர் ஆகும். இந்த ஊர் சின்னமனவாரனப்பள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியில் இருந்து வேப்பனபள்ளி செல்லும் சாலையில் 20 கிலோமீட்டர் தொலைவில் உள்ளது. இந்த ஊர் மாநிலத் தலைநகரான சென்னையில் இருந்து 270 கிலோமீட்டர் தொலைவில் உள்ளது. 

## பெருங்கற்காலச் சின்னங்கள்
ஜீனூரில் கல்பதுக்கையுடன் கூடிய கல்வட்டத்தில் பலவகையிலும் சிறப்புவாய்ந்த ஈமப் பேழை கண்டறியப்பட்டுள்ளது. மண்ணால் செய்யப்பட்ட இந்த ஈமப்பேழை நீண்ட தொட்டியைப் போன்ற அமைப்புடன் உள்ளது. இந்த பேழையின் வாய் பகுதி தடித்தும் உருண்டும் உள்ளது. பேழையின் அடிப்பகுதியில் வரிசைக்கு எட்டு கால்கள் என மூன்று வரிசையில் மொத்தம் 24 கால்கள் உள்ளன. இந்தக் கால்கள் உருண்டை வடிவத்திலும் கீழ்பகுதி சற்று தடித்தும் காணப்படுகின்றன. இங்கு கண்டெடுக்கபட்ட ஈமப்பேழையானது  தருமபுரி தொல்லியல் அருங்காட்சியகத்தில் காட்சிக்கு வைக்கப்பட்டுள்ளது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
தும்பாட் தொடருந்து நிலையம்

**தும்பாட் தொடருந்து நிலையம்** (ஆங்கிலம்: *Tumpat Railway Station* மலாய்: *Stesen Keretapi Tumpat*); சீனம்: 道北火车站) என்பது தீபகற்ப மலேசியாவின் கிழக்கு கரைப் பகுதியில், கிளாந்தான் மாநிலத்தின் வடக்குப் பகுதியில் தும்பாட் நகரில், தாய்லாந்து நாட்டிற்கு அருகில் உள்ள ஒரு தொடருந்து நிலையம் ஆகும்.

கிளாந்தான் மாநிலத் தலைநகர் கோத்தா பாரு நகரத்தில் இருந்து 15 கி.மீ. தொலைவில் உள்ளது. அத்துடன் மலேசியக் கிழக்கு கடற்கரை தொடருந்து சேவையின் (*KTM East Coast Railway Line*) வடக்கு இறுதி முனையில் உள்ளது.

## பொது

2018-ஆம் ஆண்டில், தும்பாட் தொடருந்து நிலையம் ஒரு நாளைக்கு 1,500 பேருக்கு சேவை செய்யும் வகையில் மேம்படுத்தப்பட்டது. இந்த நிலையத்தின் வளாகம் 4.7 எக்டர் பரப்பளவில் 13 தொடருந்து பெட்டிகளுக்கு இடமளிக்கும் வகையில் தொடருந்து நிறுத்தங்கள் அமைக்கப்பட்டுள்ளன.

## தொடருந்து சேவைகள்

* ராக்யாட் தீமோரான் விரைவு தொடருந்து 26/27 தும்பாட்-ஜொகூர் செண்ட்ரல் - (*Ekspres Rakyat Timuran 26/27 Tumpat–JB Sentral*)
* தீமோர் சிற்றிடைப் போக்குவரத்து 51/52/57/60 தும்பாட்-குவா மூசாங் - (*Shuttle Timur 51/52/57/60 Tumpat–Gua Musang*)
* தீமோர் சிற்றிடைப் போக்குவரத்து 51/52/57/60 தும்பாட்-தாபோங் - (*Shuttle Timur 55/56 Tumpat–Dabong*)

## காட்சியகம்


File:Kereta api di Tumpat 55.jpg|
File:Kereta api meninggalkan Tumpat 58.jpg|
File:Pengawal kereta api memberi laporan 57.jpg|


## மேற்கோள்கள்

## மேலும் காண்க
* பாடாங் பெசார் தொடருந்து நிலையம்
* மலாயா தொடருந்து நிறுவனம்
* ஜொகூர் பாரு மத்திய நிலையம்

## வெளி இணைப்புகள்
* Keretapi Tanah Melayu Official Website
* Keretapi.com - Railway Fan website 

பகுப்பு:மலேசியாவில் போக்குவரத்து
பகுப்பு:மலேசியத் தொடருந்து நிலையங்கள்
வி. ஸ்ரீராம்

**ஸ்ரீராம் வெங்கடகிருஷ்ணன்** (**Sriram Venkatakrishnan**) (பிறப்பு: 22 சூன் 1966), இந்தியப் பத்திரிக்கையாளர், தொழிலபதிபர், இசை வரலாற்று ஆசிரியர் மற்றும் பாரம்பரியங்களைப் போற்றும் ஆர்வலர் ஆவார். இவர் தனது பள்ளிக் கல்வியை சென்னை மற்றும் கொல்கத்தாவில் முடித்தார். 1987ல் தில்லி பல்கலைக்கழகத்தில் இளநிலை பொறியியல் மற்றும் முதுநிலை வணிக மேலாண்மையில் சந்தை & விளம்பரப் படிப்புகளைப் பயின்றார். தனது குடும்பத் தொழிலான 
தொழிலக நீரியல் சேமக்கலன்கள் மற்றும் மென்பொருள் நிறுவனத்தில் சேர்வதற்கு முன்னர், சிறீராம் சந்தை மற்றும் விளம்பர நிறுவனங்களில் பணிபுரிந்தார். சிறீராம் தற்போது சென்னை மற்றும் அதனைச் சுற்றிய பகுதிகளின் வரலாறுகளை ஆவணப்படுத்திக் கொண்டு வருகிறார்.

## சென்னை பாரம்பரிய நடைபயணங்கள்
சென்னை பாரம்பரிய நடைப்பயணத்தின் முன்னோடியான சிறீராம் 1999ம் ஆண்டில் மைலாப்பூரில் முதல் பாரம்பரிய நடைபயணத்தைத் துவக்கி வைத்தார். இவரின் சென்னை நடைபயணம்  பலரால் கவரப்பட்டதால், மாதாந்திர சென்னை நகர நடைபயணம் மற்றும் சென்னை அருகே உள்ள பல பகுதிகளுக்குப் பரவியது. 2018 முடிய சிறீரம் தனது குழுவினரோடு  சென்னை மற்றும் அதனருகில் உள்ள இடங்களில் உள்ள  75 வரலாற்று முக்கியத்துவமான இடங்களுக்கு சுற்றுப்பயணங்களை மேற்கொண்டார்.

## பிற தகவல்கள்
தி இந்து நாளிதழில் தனது படைப்புகளை வெளியிட்டுள்ளார். சு. முத்தையா ஆசிரியாகக் கொண்டு மாத இருமுறை வெளியாகும் இசை இதழின் கூடுதல் ஆசிரியர் ஆவார். சிறீராம் சென்னையில் உள்ள மியூசிக் அகாதமியின் நான்கு செயலாளர்களில் ஒருவராக உள்ளார். சிறிராமின் வலைதளத்தில் சென்னையின் பாரம்பரியம் மற்றும் கருநாடக இசை குறித்து எழுதி வருகிறார்.
## படைப்புகள்
* 
* 
* 
* 
* 
* 
*
*
* 
*
*
*
*
*
*
* 
## மேற்கோள்கள்

## வெளி இணைப்புகள்
* Madras Heritage and Carnatic Music
*Past Forward

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:தமிழ் வரலாற்றாளர்கள்
பகுப்பு:தமிழக எழுத்தாளர்கள்
பகுப்பு:தமிழகப் பத்திரிகையாளர்கள்
பகுப்பு:சென்னை மக்கள்
பகுப்பு:வலைப்பதிவாளர்கள்
மை லேடீஸ் பூங்கா

**மை லேடீஸ் பூங்கா** () என்பது  இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரியமேடு புறநகர்ப் பகுதியில் அமையப் பெற்றுள்ள ஒரு பூங்காவாகும்.

கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள மை லேடீஸ் பூங்காவின் புவியியல் ஆள்கூறுகள்,  ஆகும்.

மன அழுத்தத்திற்கு அருமருந்தாகத் திகழும் யோகா இலவசமாகக் கற்றுக் கொடுக்கப்படும் பூங்காக்களில் மை லேடீஸ் பூங்காவும் ஒன்றாகும். இப்பூங்காவுடன் இணைந்த நீச்சல் குளம் ஒன்றும் உள்ளது.

பெருநகர சென்னை மாநகராட்சி பராமரிப்பில் இயங்கி வரும் 525 பூங்காக்களில் மை லேடீஸ் பூங்காவும் ஒன்றாகும்.
## மேற்கோள்கள்

## வெளி இணைப்புகள்
* GeoHack - மை லேடீஸ் பூங்கா

* https://ta.wikipedia.org/wiki/%E0%AE%9A%E0%AF%86%E0%AE%A9%E0%AF%8D%E0%AE%A9%E0%AF%88_%E0%AE%AA%E0%AF%82%E0%AE%99%E0%AF%8D%E0%AE%95%E0%AE%BE%E0%AE%95%E0%AF%8D%E0%AE%95%E0%AE%B3%E0%AF%8D?wprov=sfla1

பகுப்பு:சென்னை பூங்காக்கள்
குந்தர் நெளிவு அரணை

**குந்தர் நெளிவு அரணை** *(Riopa guentheri)*, என்பது இந்தியாவில் மட்டும் காணப்படும் அகணிய உயிரி ஆகும்.

## சொற்பிறப்பியல்
இதன் சிற்றினப் பெயரான குந்தேரி செருமனியில் பிறந்த பிரித்தானிய ஊர்வனவியலாளர்ஆல்பர்ட் குந்தரின் நினைவாக இடப்பட்டது.

## புவியியல் வரம்பு
*ரியோபோ குந்தேரி* பழைய பம்பாய் மாகாண இடங்களான மாத்தேரன், சோலாப்பூர், குர்துவாடி, பெல்காம் மற்றும் வடகன்னடம் போன்ற பகுதிகளில் காணப்படுகிறது.

## மேற்கோள்கள்

## மேலும் படிக்க
*George Albert Boulenge (1887). *Catalogue of the Lizards in the British Museum (Natural History). Second Edition. Volume III. ... Scincidæ ...* London: Trustees of the British Museum (Natural History). (Taylor and Francis, printers). xii + 575 pp. + Plates I-XL. (*Lygosoma guentheri*, pp.&nbsp;311–312).
*Boulenger GA (1890). *The Fauna of British India, Including Ceylon and Burma. Reptilia and Batrachia*. London: Secretary of State for India in Council. (Taylor and Francis, printers). xviii + 541 pp. (*Lygosoma guentheri*, pp.&nbsp;209–210).
*Albert Günther (1864). *The Reptiles of British India*. London: The Ray Society. (Taylor and Francis, printers). xxvii + 452 pp. + Plates I-XXVI. (*Eumeces punctatus*, p.&nbsp;93).
*Wilhelm Peters (1879). "*Neue oder weniger bekannte Eidechsenarten aus der Familie der Scinci* (Eumeces Güntheri, Euprepes notabilis, Ablepharus rutilus)". *Sitzungs-Berichte der Gesellschaft Naturforschender Freunde zu Berlin* **1879** (3): 35–37. ("*Eumeces Güntheri* ", new name, p.&nbsp;36). (in German language and Latin)
*Malcolm Arthur Smith|Smith MA]] (1935). *The Fauna of British India, Including Ceylon and Burma. Reptilia and Amphibia. Vol. II.—Sauria*. London: Secretary of State for India in Council. (Taylor and Francis, printers). xiii + 440 pp. + Plate I + 2 maps. (*Riopa guentheri*, pp.&nbsp;319–320).

பகுப்பு:இந்திய ஊர்வன
பிரேமா நரேந்திர புராவு

**பிரேமா நரேந்திர புராவு** (*Prema Narendra Purao*) இந்திய நாட்டைச் சேர்ந்த ஒரு சமூக சேவகர் ஆவார். ஒரு சுதந்திரப் போராட்ட வீரராகவும் நன்கு அறியப்படுகிறார். ஆதரவற்ற பெண்கள் மற்றும் குழந்தைகளின் மேம்பாட்டிற்காக பணியாற்றும் ஓர் அரசு சாரா அமைப்பான அன்னபூர்ணா மகிளா மண்டல் என்ற அமைப்பை இவர் 1975 ஆம் ஆண்டில் நிறுவினார். கோவா விடுதலை இயக்கத்தில் ஈடுபட்டார். அகில இந்திய மகளிர் கல்வி நிதி சங்கத்தின் சிறி ரத்னா விருது  பெற்றுள்ளார். இந்திய அரசு 2002 ஆம் ஆண்டில் நான்காவது உயரிய இந்திய குடிமகன் விருதான பத்மசிறீ விருதை பிரேமா நரேந்திர புராவு வழங்கிச் சிறப்பித்தது.

## இதையும் காண்க
*கோவா விடுதலை இயக்கம்

## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:1935 பிறப்புகள்
பகுப்பு:கோவா நபர்கள்
பகுப்பு:இந்திய செயற்பாட்டாளர்கள்
பகுப்பு:சமூக சேவகர்கள்
அனசந்திரம்

**அனசந்திரம்** (*Anasandiram*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், சூளகிரி ஊராட்சி ஒன்றியம், மருதாண்டப்பள்ளி ஊராட்சிக்கு  உட்பட்ட  ஒரு சிற்றூர் ஆகும்.

## அமைவிடம்
அனசந்திரமானது கிருஷ்ணகிரி- பெங்களூர் சாலையில் சூளகிரியில் இருந்து  சுமார் ஆறு கிலோமீட்டர் தொலைவிலும், மாவட்ட தலைநகரான கிருஷ்ணகிரியிலிருந்து 37 கிலோமீட்டர் தொலைவிலும், மாநில தலைநகரான சென்னையிலிருந்து 292 கிலோமீட்டர் தொலைவிலும் உள்ளது.

## பெருங்கற்காலச் சின்னங்கள்
அனசந்திரத்ல் பெருங்கற்காலத்தைச் சேர்ந்த கல்பதுக்கைகள் கண்டறியபட்டுள்ளன. இந்தக் கல்பதுக்கையில் மூடு கல்லில் குழிவடிவங்கள் உள்ளன. இந்த குழிவடிவங்கள் தேங்காய் சிரட்டையின் குழி அளவு உள்ளன. இவை மூடுகல் முழுவதும் சீரான இடைவெளியில் வெட்டப்பட்டுள்ளன. இதேபோன்ற குழிவடிவங்கள் வேடர் தட்டக்கலில் கண்டறியபட்ட கல்பதுக்கைகளிலும் காணப்படுகின்றன.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கல்யாண் சிங் குப்தா

**கல்யாண் சிங் குப்தா** (Kalyan Singh Gupta)  இந்திய நாட்டைச் சேர்ந்த ஒரு சுதந்திர ஆர்வலர் மற்றும் சமூக சேவகர் ஆவார். இது தேசிய தலைநகர் பிராந்தியத்தில் உள்ள ஓர் அரசு சாரா அமைப்பாகும். 

1923 ஆம் ஆண்டு இந்தியாவின் அரியானா மாநிலத்தில் பிறந்த இவர், தனது ஆரம்பக் கல்லூரிக் கல்வியை பஞ்சாப் மற்றும் டெல்லியில் முடித்தார், அந்த நேரத்தில் கல்யாண் சிங் குப்தா இந்திய சுதந்திரப் போராட்டத்தில் பங்கேற்றார், பின்னர் இலண்டன் பொருளாதாரப் பள்ளியில்  சேர்ந்து முதுகலைப் பட்டம் பெற்றார். அரோல்ட்டு லாசுகியின் பயிற்சியில் இவர் தனது முதுகலைப் பட்டத்தைப் பெற்றார். 1951 ஆம் ஆண்டில்   இந்தியாவுக்குத் திரும்பிய கல்யான் சிங்  இந்தியா நியூசு குரோனிக்கிளில் பத்திரிகையாளராக தனது வாழ்க்கையைத் தொடங்கினார். ஓராண்டு கழித்து, கல்யாண் சுசேதா கிருபலானியுடன் இணைந்து லோக் கல்யாண் சமிதியை நிறுவினார். திபெத்திய அகதிகளுக்கு நிவாரண உதவி வழங்குவதற்காக 1959 ஆம் ஆண்டு *மத்திய நிவாரணக் குழுவையும்* இவர் தொடங்கினார். இந்திய அரசால் 1969 ஆம் ஆண்டு நான்காவது உயரிய இந்திய குடிமகன் விருதான பத்மசிறீ விருது வழங்கி கௌரவிக்கப்பட்டார்.

கல்யாண் சிங் குப்தா 23 சனவரி 2002 அன்று புது தில்லியில் தனது 79 ஆவது வயதில் காலமானார் 

## மேற்கோள்கள்

பகுப்பு:காந்தியவாதிகள்
பகுப்பு:2002 இறப்புகள்
பகுப்பு:1923 பிறப்புகள்
பகுப்பு:பத்மசிறீ விருது பெற்ற சமூகப்பணியாளர்கள்
தைட்டானியம் டெட்ராலாக்டேட்டு

**தைட்டானியம் டெட்ராலாக்டேட்டு** (*Titanium tetralactate*) C12H20O12Ti என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். லாக்டிக் அமிலத்தின் தைட்டானிய உப்பு என்று இது வகைப்படுத்தப்படுகிறது.

## தயாரிப்பு
காய்ச்சி வடிகட்டிய நீரில் டெட்ரா ஐசோபுரோப்பீனைல் தைட்டனேட்டுடன் லாக்டிக் அமிலத்தை சேர்த்து வினைபுரியச் செய்தால் தைட்டானியம் டெட்ராலாக்டேட்டு உருவாகிறது.

## பயன்கள்
கொரிக்ரோம் என்ற வணிகப் பெயரில் தோல் தொழிலில்  தைட்டானியம் டெட்ராலாக்டேட்டு ஒரு நிறங்கௌவிச் சாயமாகப் பயன்படுத்தப்பட்டது.

## மேற்கோள்கள்

பகுப்பு:தைட்டானியம் சேர்மங்கள்
பகுப்பு:லாக்டேட்டுகள்
டையமண்ட் துறைமுகம் மகளிர் பல்கலைக்கழகம்

**டையமண்ட் துறைமுகம் மகளிர் பல்கலைக்கழகம்** (*Diamond Harbour Women's University*), இந்தியாவின் மேற்கு வங்க மாநிலத்திலுள்ள தெற்கு 24 பர்கானா மாவட்டத்திலுள்ள டையமண்ட் துறைமுகம் நகரத்தில் அமைந்துள்ளது. இதுவே மேற்கு வங்க மாநிலத்தின் முதல் மகளிர் கலை & அறிவியல் பல்கலைக்கழகம் ஆகும். இது 28 சனவரி 2013 அன்று நிறுவப்பட்டது.
## மேற்கோள்கள்

## வெளி இணைப்புகள்
*மகளிர் பல்கலைக்கழகத்தின் இணையதளம்

பகுப்பு:தெற்கு 24 பர்கனா மாவட்டம்
பகுப்பு:மேற்கு வங்காளத்தில் கல்வி
ஜியோகெலோன்

***ஜியோகெலோன்*** (*Geochelone*) என்பது ஆமைகளின் பேரினமாகும். பொதுவான **ஆமைகள்** அல்லது **நில ஆமைகள்** என்றும் அழைக்கப்படும் *ஜியோகெலோன்* ஆமைகள் தெற்கு ஆசியாவில் காணப்படுகின்றன. இவை முதன்மையாகத் தாவரங்களை உண்கின்றன.

## சிற்றினங்கள்
இந்த பேரினத்தில் தற்போது இரண்டு சிற்றினங்கள் உள்ளது.

பல ஆமை சிற்றினங்கள் சமீபத்தில் இந்தப் பேரினத்திலிருந்து நீக்கப்பட்டுள்ளன. முன்னர் வரையறுக்கப்பட்ட இந்த பேரினம் ஐந்து கிளைகளுடன் பலதொகுதி மரபு உயிரினத் தோற்றம் உடையதாக இருந்தது. இத்தொகுதியிலிருந்து நீக்கப்பட்ட ஆமைகளில் *அல்டாப்ராசெலிசு* (சீசெல்சு மற்றும் மடகாசுகர்), *ஆசுட்ரோசெலிசு* (மடகாசுகர்), *செலோனாய்டிசு* (தென் அமெரிக்கா மற்றும் கலாபகசுத் தீவுகள் ), *இசுடிக்மோசெலிசு* மற்றும் *சென்ட்ரோசெலிசு* (ஆப்பிரிக்கா) மற்றும் அழிந்துபோன *மெகாலோசெலிசு* (தெற்கு ஆசியா) ஆகியவை அடங்கும் . இந்த சிற்றினங்களின் வடிவங்கள் மற்றும் இடஞ்சார்ந்த தகுதியினை நினைவில் கொள்ளும் திறனுக்காகத் தனித்துவமானது. பாலூட்டிகளைப் போலவே, இந்த ஆமைகளும் தனது வழித்தடத்தினை நீண்ட கால நினைவகத்தில் நினைவில் வைத்துக் கொள்வதன் மூலம் திசைகளையும் பாதைகளையும் நினைவில் கொள்கின்றன.

## புதைபடிவங்கள்
* † *ஜியோகெலோன் புருசார்டி* தெனெரிப் பெரும் ஆமை
* † *ஜியோகெலோன் வல்கனிகா* கிரான் கனேரியா பெரும் ஆமை
* † *ஜியோகெலோன் ரோபசுடா* மால்டா பெரும் ஆமை

இந்திய நட்சத்திர ஆமையின் ஓட்டின் வடிவம் ஒரு *கோம்போக்கை* ஒத்திருக்கிறது, இதனால் ஆமை தலைகீழாகக் கவிழும்போது மிக எளிதாகத் திரும்ப அனுமதிக்கிறது.

## மேற்கோள்கள்

* *[https://www.itis.gov/servlet/SingleRpt/SingleRpt?search_topic=TSN&search_value=173853 Geochelone Report]* in Integrated Taxonomic Information System. Retrieved January 12, 2008.

## வெளி இணைப்புகள்
* 
* Care tips

பகுப்பு:ஊர்வனப் பேரினங்கள்
இலந்தனம் ஆக்சலேட்டு

**இலந்தனம் ஆக்சலேட்டு** (*Lanthanum oxalate*) La2(CO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். இலந்தனம் உலோகமும் ஆக்சாலிக் அமிலமும் சேர்ந்து வினைபுரிவதால் இலந்தனம் ஆக்சலேட்டு உருவாகிறது.

## தயாரிப்பு
அதிகப்படியான ஆக்சாலிக்  அமிலத்துடன் கரையக்கூடிய லந்தனம் நைட்ரேட்டு சேர்த்து வினைபுரியச் செய்தால் இலந்தனம் ஆக்சலேட்டு உருவாகிறது. 
::2La(NO3)3 + 3(COOH)2 -> La2(C2O4)3 + 6HNO3
மேலும், ஆக்சாலிக் அமிலத்துடன் லந்தனம் குளோரைடை வினைபுரியச் செய்தாலும் இது உருவாகிறது. 
::2LaCl3 + 3H2C2O4 -> La2(C2O4)3 + 6HCl

## இயற்பியல் பண்புகள்
இலந்தனம்(III) ஆக்சலேட்டு  நிறமற்ற படிகங்களாக உருவாக்கிறது. தண்ணீரில் மிகக்குறைவாகக்  கரையக்கூடிய பண்பைக் கொண்டுள்ளது.

பல்வேறு வகையான படிகநீரேற்றுகளாக இலந்தனம் ஆக்சலேட்டு உருவாகிறது. •n, இங்கு  n = 1, 2, 3, 7, மற்றும் 10

இவ்வாறு உருவான படிகநீரேற்றுகள் சூடுபடுத்தினால் சிதைவடைகின்றன.

## மேற்கோள்கள்

பகுப்பு:இலந்தனம் சேர்மங்கள்
பகுப்பு:ஆக்சலேட்டுகள்
பகுப்பு:கனிம வேதியியல் சேர்மங்கள்
கொல்கத்தா பெருநகரப் பகுதி

**கொல்கத்தா பெருநகரப் பகுதி** (*Kolkata Metropolitan Area*), இந்தியாவின் மேற்கு வங்காள மாநிலத் தலைநகரான கொல்கத்தா பெருநகர் பகுதியானது, தில்லி, மும்பைக்கு அடுத்து இந்தியாவின் மூன்றாவது மக்கள் தொகை கொண்ட பகுதியாகும். கொல்கத்தா நகரத்தை மையமாகக் கொண்டுள்ள இப்பெருநகர் பகுதியில் கொல்கத்தா மாவட்டம், தெற்கு 24 பர்கானா மாவட்டம், வடக்கு 24 பர்கனா மாவட்டம், நதியா மாவட்டம், ஹவுரா மாவட்டம் மற்றும் ஹூக்லி மாவட்டங்களின் பகுதிகளைக் கொண்டுள்ளது. கொல்கத்தா பெருநகர மேம்பாட்டுக் குழுமம், கொல்கத்தா பெருநகரப் பகுதியின் வளர்ச்சிக்கு உதவுகிறது.

கொல்கத்தா பெருநகரப் பகுதியானது 4 மாநகராட்சிகளும், 37 நகராட்சிகளும் கொண்டது. 

## கொல்கத்தா பெருநகர பகுதிகள்

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 1,886.67 சதுர கிலோ மீட்டர் பரப்புளவு கொண்ட கொல்கத்தா பெருநகரப் பகுதியின் மக்கள் தொகை 1,41, 12,536 ஆகும். இதன் மக்கள்தொகை அடர்த்தி ஒரு சதுர கிலோ மீட்டர் பரப்பளவில் 7,400 பேர் வாழ்கின்றனர்.
## இதனையும் காண்க
* கொல்கத்தா பெருநகர மேம்பாட்டுக் குழுமம்
* கொல்கத்தா
## மேற்கோள்கள்

## வெளி இணைப்புகள்
*
ராமகிருஷ்ண இயக்க உறைவிடக் கல்லூரி, நரேந்திரபூர்

**இராமகிருஷ்ண இயக்க உறைவிடக் கல்லூரி, நரேந்திரபூர்** (*Ramakrishna Mission Residential College, Narendrapur*), இந்தியாவின் மேற்கு வங்காள மாநிலத்தின் தெற்கு 24 பர்கானா மாவட்டத்தில் உள்ள நரேந்திரபூர் எனும் நகரத்தில் அமைந்த தன்னாட்சிக் கல்லூரி ஆகும். இக்கல்லூரி இராமகிருசுண இயக்கத்தின் சார்பில் துறவி ஏகசித்தானந்தாவால் 1960ம் ஆண்டில் நிறுவப்பட்டது. இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது. இக்கல்லூரியில் இளநிலை மற்றும் முதுநிலை படிப்புகள் கற்றுத்தரப்படுகிறது.இக்கல்லூரி ஆண்கள் மட்டும் படிக்கும் உண்டு-உறைவிடக் கல்லுரி ஆகும். 
## படிப்புகள்
மூன்றாண்டு இளநிலை கலை & அறிவியல் படிப்புகள் மற்றும் இரண்டாண்டு முதுநிலை கலை & அறிவியல் படிப்புகள் பயிற்றுவிக்கப்படுகிறது.

## மேற்கோள்கள்

## வெளி இணைப்புகள்
* கல்லூரியின் இணையதளம்

பகுப்பு:தெற்கு 24 பர்கனா மாவட்டம்
பகுப்பு:மேற்கு வங்காளத்தில் கல்வி
டையமண்ட் துறைமுகம்

**டையமண்ட் துறைமுக நகரம்** (*Diamond Harbour*), இந்தியாவின் மேற்கு வங்க மாநிலத்தின் தெற்கு 24 பர்கானா மாவட்டத்தில் உள்ள நகராட்சியுடன் கூடிய துறைமுக நகரம் ஆகும். இந்நகரம் ஊக்லி ஆறு வங்காள விரிகுடாவில் கலக்கும் இடத்தில் அமைந்துள்ளது. இது டையமண்ட் துறைமுக வருவாய் வட்டத்தின் தலைமையிடம் ஆகும். இது கொல்கத்தா மாநகரத்திற்கு தெற்கே 51.6 கிலோ மீட்டர் தொலைவிலும்; மாவட்டத் தலைமையிடமான அலிப்பூர் நகரத்திற்கு தெற்கே 42.8 கிலோ மீட்டர் தொலைவிலும் உள்ளது. 
## பொருளாதாரம்
கொல்கத்தா துறைமுகத்திற்கு கொண்டு செல்லப்படும்/இறக்கப்படும் சரக்குகள், டையமண்ட் துறைமுகத்திலிருந்து இயக்கப்படும் சரக்குப் படகுகள் மூலம் சரக்குப் போக்குவரத்து நடைபெறுகிறது.

## போக்குவரத்து
தேசிய நெடுஞ்சாலை எண் 12 டையமண்ட் துறைமுகம் வழியாகச் செல்கிறது.கொல்கத்தாவின் புறநகர் பகுதியான சியால்டாவுடன், டையமண்ட துறைமுக நகரம் கொல்கத்தா புறநகர் தொடருந்துகளால் இணைக்கப்பட்டுள்ளது. இங்கு டையமண்ட துறைமுக தொடருந்து நிலையம் உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி
வார்டுகளும்,  வீடுகளும் கொண்ட
நகரத்தின் மக்கள் தொகை  41,802 ஆகும். அதில் ஆண்கள் 21050 மற்றும் பெண்கள் 20752  ஆக உள்ளனர். பாலின விகிதம் 1000 ஆண்களுக்கு 986 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  3688 ஆகவுள்ளனர். இதன் சராசரி  எழுத்தறிவு 85.93%, ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 5221 மற்றும் 38 ஆகவுள்ளனர். இதன் மக்கள் தொகையில் இந்துக்கள் 85.98%, இசுலாமியர் 13.75% மற்றும் பிறர் 0.17% ஆகவுள்ளனர்.
## தட்ப வெப்பம்

## மேற்கோள்கள்

## வெளி இணைப்புகள்
* 

பகுப்பு:தெற்கு 24 பர்கனா மாவட்டம்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
கத்திரிநத்தம்

**கத்திரிநத்தம்** (*Kathirinatham*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் பாபநாசம் வட்டத்தில் உள்ள ஒரு கிராமம் ஆகும்.

## மக்கள்தொகை
2011 மக்கள்தொகை கணக்கெடுப்பின்படி, கத்திரிநத்தத்தில் 478 ஆண்கள் மற்றும் 510 பெண்கள் என மொத்தம் 988 பேர் உள்ளனர். பாலின விகிதம் 1067 ஆக இருந்தது. எழுத்தறிவு விகிதம் 67.72 ஆகும்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
ஆமை வகைப்பாட்டியல் பணிக்குழு

**ஆமை வகைப்பாட்டியல் பணிக்குழு**  (*Turtle Taxonomy Working Group*) என்பது பன்னாட்டு இயற்கைப் பாதுகாப்பு சங்கம் ஆமை மற்றும் நன்னீர் ஆமை நிபுணர் குழுவின் முறைசாரா பணிக்குழு ஆகும். இது பல முன்னணி ஆமை வகைப்பாட்டியல் வல்லுநர்களை உறுப்பினர்களாகக் கொண்டுள்ளது. பல ஆண்டுகளாகத் தனிப்பட்ட பங்கேற்பாளர்களால் மாறுபட்ட பங்கேற்புடன் செயல்பட்டு வருகின்றது.

## பணிகள்
ஆமை வகைப்பாட்டியல் பணிக்குழு 2007ஆம் ஆண்டு முதல் வாழுகின்ற மற்றும் சமீபத்தில் அழிந்துபோன ஆமைகளின் வருடாந்திர சரிபார்ப்புப் பட்டியலைத் தயாரித்துவருகிறது. ஆமை வகைப்பாட்டியல் தொடர்பாக முன்மொழியப்பட்ட மாற்றங்களை  ஆலோசிக்கிறது. மேலும் சரிபார்ப்புப் பட்டியலில் தொடர்ச்சியான முன்மொழியப்பட்ட மாற்றங்களை ஏற்றுக்கொள்வது, நிராகரிப்பது அல்லது இடைநிறுத்துவது பற்றி தன் பரிசீலனையை விவரிக்கிறது. சரிபார்ப்புப் பட்டியலின் சமீபத்திய பதிப்புகள், ஆமை உயிரினக்குழுக்களின் அனைத்து அசல் விளக்கங்களுக்கும் முழு முதன்மையான ஒத்த சொற்கள் மற்றும் மேற்கோள்கள் மற்றும் பொருந்தக்கூடிய ஒவ்வொரு இனத்தின் சி.ஐ.டி.யி.எசு. மற்றும் பன்னாட்டு இயற்கைப் பாதுகாப்புச் சங்கத்தின் செம்பட்டியல் காப்பு நிலைகளையும் உள்ளடக்கியுள்ளது.

## மேற்கோள்கள்


## வெளி இணைப்புகள்

* ஆமைகள் தகவல் & வளங்கள் இணையதளம்
* ஆமை & நன்னீர் ஆமை நிபுணர் குழு
பகுப்பு:ஆமைகள்
பார்குதியா

**பார்குதியா** (*Barkudia*) என்பது இந்தியாவிலேயே அதிகம் அறியப்படாத அரணை பேரினம் ஆகும். பல்லி வகையினைச் சார்ந்த இந்த அரணைகள், பகுதி-புதைந்து வாழும் விலங்காகும். இது இந்தியாவின் கிழக்கு கடற்கரையின் கடலோரப் பகுதிகளில் வாழ்கின்றன என்று கருதப்படுகிறது. ஒரு சில பழமையான வகைப்பாட்டியல் நூல்களைத் தவிர, இந்த பேரினத்தின் இயற்கை வரலாறு பற்றி எதுவும் தெரியவில்லை.

இந்தப் பேரினத்தின் கீழ் இரண்டு சிற்றினங்கள் உள்ளன:

* *பார்குதியா இன்சுலாரிசு* அன்னாண்டலே, 1917 — மதராசு புள்ளி அரணை, சர்கார் கடற்கரையில் காணப்படுகிறது (மாதிரி இனங்கள்)
* *பார்குதியா மெலனோசுடிக்டா* (ஷ்னெய்டர், 1801) — விசாகப்பட்டினம் காலில்லா அரணை, ரஸ்ஸலின் கால் இல்லாத அரணை, சர்கார் கடற்கரையின் சில பகுதிகளில் 

## மேற்கோள்கள்

பகுப்பு:ஊர்வன
பகுப்பு:அகணிய உயிரிகள்